**VASKÚT NAGYKÖZSÉGI ÖNKORMÁNYZAT**

**A Projekt címe: "A vaskúti Ravatalozó tetőfelújítása "**

**A Projekt azonosítója: 1927800979**

A Vaskút Nagyközségi Önkormányzat 2018.04.26.-án támogatási kérelmet nyújtott be a Felső-Bácska Vidékfejlesztési Egyesület működési területére meghirdetett, VP6-19.2.1.-32-1-17 kódszámú, Felső-Bácska Vidékfejlesztési Egyesület - Települések élhetőbbé tétele című pályázati konstrukció keretében. A projekt célja a település Ravatalozójának tetőfelújítása volt. A Ravatalozó egyéb részei már korábban felújításra kerültek, de a tető hiányosságai miatt szükséges volt a beruházás mihamarabbi lebonyolítása.

2019 májusában a Vidékfejlesztési Program Irányító Hatósága és a Felső-Bácska Vidékfejlesztési Egyesület támogatásra érdemesnek ítélte a támogatási kérelmet. A beruházás teljes összege bruttó 9 493 482,- Ft, melyből az elnyert, vissza nem térítendő támogatási összeg: 5 999 998,- Ft, az elszámolható költségekre jutó 85 %-os támogatás intenzitás mellett.



A tervezett beruházás helyszíne:

6521 Vaskút, Temető utca 177/3 hrsz.

A projekt tervezett befejezési dátuma. 2019.09.30.

A projekt tárgyát képező Ravatalozó elavult állapotban van, teljeskörű felújításra szorul. A legkomolyabb problémát a lapos tető állandó beázása okozza, melynek szigetelése olyan mértékben elhasználódott, hogy gazdaságos felújítása nem lehetséges, ezért a projekt keretében magastető kerül kialakításra, ami kapcsolódni fog a korábban létrehozott előtéri magastető szerkezetéhez. Az új tető farácsos tartószerkezetű, a szaruvégek gyalultak és lazúrozottak, aranytölgy színben. A tetőhéjazat hódfarkú cserépfedéssel készül. A beázáson kívül az épület víz, szennyvíz, villamos, valamint szellőzőrendszere szintén felújításra szorul, a rendszerek szerelvényeinek teljes körű cseréje lenne indokolt. Az épületben fűtés nincs kialakítva, ami komoly problémát okoz a hidegebb hónapokban. A nyílászárók teljes körű cseréje is szükséges. Jelen pályázat költségkeretét figyelembe véve a fent felsoroltak közül csupán a magastető kialakítása képezi a projekt tárgyát.

A fejlesztés célja az épület esztétikus, méltóságot kölcsönző magastető kialakítása, amely alkalmas arra, hogy az épület állapotát megőrizze, az időjárási viszontagságoktól pedig megvédje.

A projekt a fentebb hivatkozott pályázati felhívás alapvető céljaihoz igazodik, a vidéki térségekben élő emberek életminőségének javítását szolgálja, illetve a vidéki települések vonzóbbá tételéhez is hozzájárul.

A projekt a célkitűzéseknek megfelelően 2019. szeptember 30. napján elkészült, befejeződött a műszaki átadás-átvételi eljárás.

Vaskút, 2019. október 9.